CELEX: 32012R0401
Language: mt
Date: 2012-05-07 00:00:00
Title: Regolament ta’ Implimentazzjoni tal-Kummissjoni (UE) Nru 401/2012 tas- 7 ta' Mejju 2012 dwar il-klassifikazzjoni ta' ċerti prodotti fin-Nomenklatura Magħquda

11.5.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 124/15
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 401/2012
      tas-7 ta' Mejju 2012
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod partikolari l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi, fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet speċifiċi tal-Unjoni, bil-għan tal-applikazzjoni ta’ tariffi u miżuri oħra relatati mal-kummerċ ta’ prodotti.
               
            
                  (3)
               
               
                  Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
               
            
                  (4)
               
               
                  Huwa xieraq li jkun stiplulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri, rigward il-klassifikazzjoni ta’ prodotti fin-Nomenklatura Magħquda, iżda li mhijiex skont dan ir-Regolament tkun tista', għal perjodu ta' tliet xhur, tibqa’ tkun invokat mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità (2).
               
            
                  (5)
               
               
                  Il-Kumitat tal-Kodiċi Doganali ma tax opinjoni sal-limitu taż-żmien stabbilit mill-President tiegħu,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella kif tidher fl-Anness għandhom ikunu klassifikati fin-Nomenklatura Magħquda taħt il-kodiċi tan-NM indikat fil-kolonna (2) ta' dik it-tabella.
      Artikolu 2
      Informazzjoni tariffarja li torbot maħruġa mill-awtoritajiet doganali tal-Istati Membri, li ma tikkonformax ma' dan ir-Regolament, tkun tista' tibqa' tiġi invokata għal perjodu ta' tliet xhur taħt l-Artikolu 12(6) tar-Regolament (KEE) Nru 2913/92.
      Artikolu 3
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu, u japplika direttament fl-Istati Membri kollha.
         Magħmul fi Brussell, is-7 ta’ Mejju 2012.
         
            
               Għall-Kummissjoni, F'isem il-President,
            Algirdas ŠEMETA
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  ĠU L 302, 19.10.1992, p. 1.
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Oġġett ta’ għamla konikali (madwar 40 ċm għoli), magħmul billi tħit flimkien żewġ biċċiet drapp trijangolari magħmulin minn materjal mhux minsuġ ta’ kulur aħmar, b’keffa imwaħħla fit-tarf ta’ [] kulur abjad, u boċċa bajda tas-suf fuq.
                     (xedd ir-ras)
                     (Ara r-ritratt nru 658) (*)
                     
                  
                  
                     6505 00 90 
                  
                  
                     Il-klassifikazzjoni hija stabbilita mir-Regoli Ġenerali 1 u 6 għall-interpretazzjoni tan-Nomenklatura Magħquda u l-kliem tal-kodiċi tan-NM 6505  u 6505 00 90 .
                     Minbarra kpiepel tal-pupi, kpiepel ta’ ġugarelli oħra jew oġġetti tal-karnival, kpiepel u xedd ir-ras ieħor ta’ kull tip, minkejja l-materjali li minnhom huma magħmula u l-użu intenzjonat tagħhom, huma kklassifikati f’Kapitolu 65 (ara wkoll in-Nota ta’ Spjegazzjoni tas-Sistema Armonizzata għal Kapitolu 65, Ġenerali, l-ewwel paragrafu).
                     Xedd ir-ras magħmul minn bizzilla, feltru jew drapp li jintiseġ ieħor bil-biċċa huwa kklassifikat taħt l-intestatura 6505  (ara wkoll in-Nota ta’ Spjegazzjoni tas-Sistema Armonizzata għall-intestatura 65.05, l-ewwel paragrafu).
                     Skont in-Nota 1(o) għal Taqsima XI (Tessuti u Oġġetti ta’ Tessuti), xedd ir-ras ta’ Kapitolu 65 huwa eskluż minn dik it-Taqsima.
                     Oġġetti ta’ tessuti li għandhom funzjoni utilitarja huma esklużi minn Kapitolu 95, anki jekk għandhom disinn festiv (ara wkoll in-Nota ta’ Spjegazzjoni tas-Sistema Armonizzata għall-intestatura 95.05, punt (A), l-aħħar paragrafu). Klassifikazzjoni taħt is-subintestatura 9505 10 90  bħala oġġetti oħra għall-festi tal-Milied hija għaldqastant eskluża.
                     Dan l-oġġett għandu biċ-ċar il-karatteristiċi ta' xedd ir-ras u huwa ddisinjat sabiex jintlibes bħala tali.
                     Għaldaqstant l-oġġett għandu jiġi kklassifikat taħt il-kodiċi tan-NM 6505 00 90  bħala xedd ir-ras.
                  
               
            (*)  Ir-ritratt huwa purament għal skop ta' informazzjoni.